text: ऑल इंडिया मजलिस-ए-इत्तेहादुल मुस्लिमीन (एआईएमआईएम) प्रमुख असदुद्दीन ओवैसी ने देश की मुस्लिमों से उत्तरप्रदेश के हापुड़ मे गौकशी का आरोप लगाकर की गई कासिम की हत्या से सबक लेने की अपील की है। उन्होने कहा कि अगर मुसलमान इस देश में धर्म निरपेक्षता को जिंदा रखना चाहते हैं, तो उन्हे अपने अधिकारों के लिए लड़ना होगा। इसके लिए अपने लोगों यानि मुसलमानों को वोट देना होगा। अगर मुस्लिम पॉलिटिकल पावर बनते हैं तो लोकतंत्र और सेकुलरिज्म दोनों मजबूत होंगे।’